Մեր երաժշտությունը բազմաշերտ է, ինչը նկատել են նաև երաժշտական քննադատները: Ու ես կարծես ուղղորդում եմ ունկնդրին՝ լսելու այդ իրար զուգահեռվող երաժշտական թեմաները: Այդ բազմաշերտությունը, կարծես թե, ձեռագիր է մեր դեպքում: Հայկական երաժշտական կառույցով են ստեղծված մեր երգերը. մի երաժշտական պտույտի մեջ հաճախ երկու ուրիշ ֆորմաներ են պտտվում: Եվ դա շատ հաճելի է ականջի համար: Մեր երաժշտությունն իրոք բարդ է կատարելու համար: Մոզաիկայի նման է մեր երաժշտությունը՝ հաճախ զուգահեռ թեմաներով կառուցված: